**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE SAVIVALDYBĖS BIUDŽETINĖMS ĮSTAIGOMS“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant Klaipėdos miesto savivaldybės biudžetinėms įstaigoms perduoti valdyti, naudoti ir disponuoti patikėjimo teise savivaldybei priklausantį turtą.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės biudžetinės įstaigos lopšelis-darželis „Aušrinė“ veikla yra pertvarkoma. Įstaiga išsikelia iš pastato, esančio Strėvos g. 9, Klaipėda. Klaipėdos miesto savivaldybės nuosavybės teise ir biudžetinės įstaigos lopšelis-darželis „Aušrinė“ patikėjimo teise valdomas, naudojamas ir disponuojamas ilgalaikis ir trumpalaikis turtas yra perduodamas valdyti, naudoti ir disponuoti patikėjimo teise Klaipėdos biudžetinėms įstaigoms - lopšeliams-darželiams: „Liepaitė“, „Atžalynas“, „Giliukas“, „Žemuogėlė“, „Žiogelis“, „Rūta“, „Putinėlis“, „Traukinukas“, „Klevelis“, mokyklai-darželiui „Saulutė“, Versmės specialiajai mokyklai-darželiui, Vydūno gimnazijai.

Klaipėdos miesto savivaldybės administracija finansavo ilgalaikio turto - vandentiekio ir buitinių nuotekų tinklų statybą adresu Antrosios Melnragės g. 13, Klaipėda. Šis turtas turi būti perduotas biudžetinei įstaigai „Klaipėdos paplūdimiai“.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

Turto skyriaus vedėjas Edvardas Simokaitis